**Γιατί;**

**Γιάννης Μαγγλής**

**Θεματικά κέντρα**

* Πόλεμος και απάνθρωπη βία
* Θύτες και θύματα, νικητές και νικημένοι
* Ειρήνη και ανθρωπισμός  ενάντια στον πόλεμο και τη θηριωδία.

Το κείμενο είναι ένα **διήγημα**:

Το διήγημα είναι πεζό λογοτεχνικό αφηγηματικό έργο με μικρή (σχετικά με το μυθιστόρημα) έκταση και με ολοκληρωμένη υπόθεση, η οποία είναι πλαστή ή εμπνευσμένη από την πραγματικότητα. Στο διήγημα υπάρχει ενότητα υπόθεσης, τόπου και χρόνου: η υπόθεση τοποθετείται σε συγκεκριμένο τόπο και περιορισμένα χρονικά πλαίσια, ενώ περιστρέφεται γύρω από ένα κύριο γεγονός, στο οποίο πρωταγωνιστεί ένα κεντρικό πρόσωπο, ο ήρωας του διηγήματος. Ενδέχεται όμως να υπάρχουν και *δευτερεύοντα γεγονότα ή πρόσωπα*, που έχουν στόχο να φωτίσουν τον πρωταγωνιστή.

Το διήγημα αποτελεί:

* μια ηχηρή διαμαρτυρία του συγγραφέα απέναντι στον **παραλογισμό του πολέμου** και, ταυτόχρονα,
* μια **φιλειρηνική έκκληση**προς όλους τους λαούς, ανεξάρτητα από εθνικότητα, γλώσσα, πολιτισμό.

Στο αφηγηματικό  περιεχόμενο **δεν υπάρχουν τοπικοί, χρονικοί ή ονοματικοί δείκτες,** ώστε να μπορούμε να προσδιορίσουμε το πότε, που και ανάμεσα σε ποιους συμβαίνουν τα διαδραματιζόμενα. Ο συγγραφέας λοιπόν προσπαθεί να δείξει πως **δεν έχει σημασία ποιος έχει δίκιο και ποιος άδικο αλλά πως οι εμπόλεμοι χάνουν την ανθρωπιά τους και γίνονται από κοινού σκληροί θύτες και αθώα θύματα**.

* Συνεχείς ανατροπές:
  + Ο νέος στρατιώτης τη μια στιγμή προκαλεί  τη **συμπάθεια** του αναγνώστη επειδή παρουσιάζεται σαν θύμα ενός πολέμου  που:
    - τον έχει εξαχρειώσει,
    - τον κρατά μακριά από τα αγαπημένα του πρόσωπα  και
    - δεν τον αφήνει να απολαύσει την όμορφη ζωή του ανθρώπου
  + Την άλλη στιγμή, όμως, προκαλεί την **αντιπάθεια**, γιατί γίνεται ο ίδιος στυγνός εκτελεστής ενός συνανθρώπου του.
  + Στη συνέχεια ο στρατιώτης μετατρέπεται ξανά  σε **τραγικό θύμα** καθώς μετανιώνει  φρικτά και συντρίβεται από την πράξη του!
    - Η τελευταία εικόνα του  νέου στρατιώτη  να κρατά στην αγκαλιά του και να ζητά συγγνώμη από τον στρατιώτη-θύμα, περνά στον αναγνώστη ένα σαφές αντιπολεμικό μήνυμα.

Αξίζει να σημειωθεί πως ο συγγραφέας βάζει τις **ίδιες σκέψεις** και τα **ίδια λόγια** και στους δύο στρατιώτες, ώστε να δείξει πως, ανεξάρτητα από τις διαφορές και τον πόλεμο, οι άνθρωποι έχουν τις **ίδιες ανάγκες**, **σκέψεις**, **αγωνίες**, **πόνους**.

Επανάληψη: «**αδερφέ μου»**, **«άνθρωπος»** 🡺 δίνει το μήνυμα της συναδέλφωσης και  ανθρώπινης αλληλεγγύης.

***Κοινά σημεία*** ανάμεσα στους δύο στρατιώτες:

Και οι δύο στρατιώτες θα μπορούσαν να θεωρηθούν τραγικά πρόσωπα.

* ίδιες επιθυμίες,
* ίδια ανθρώπινα όνειρα,
* ίδιες συναισθηματικές ανάγκες,
* ίδια λαχτάρα για ζωή,
* έχουν και οι δύο αφήσει πίσω αγαπημένα πρόσωπα και οικογένεια.

🡪 **Ο νεαρός στρατιώτης γίνεται τραγικό πρόσωπο γιατί:**

* είναι και αυτός θύμα ενός πολέμου που τον έχει κάνει ίδιο με ένα άγριο ζώο.
* Αναγκάζεται να σκοτώσει πριν σκοτωθεί.
* Ζώντας μέσα στη βία του πολέμου ενδιαφέρεται για την επιβίωσή του και “ξεχνάει” τον άνθρωπο.
* Όταν συνειδητοποιεί την πράξη του, νιώθει ενοχές και ζητάει συγχώρεση.
* Λέει πως δεν είναι φονιάς αλλά έχασε την ανθρωπιά του με τον πόλεμο.

**Αφηγηματικοί τρόποι**

**Αφήγηση:** γίνεται από έναν **τριτοπρόσωπο αφηγητή**, ο οποίος δε συμμετέχει στην ιστορία που αφηγείται. Ωστόσο εμπλέκεται συναισθηματικά στα δρώμενα. Ο αφηγητής παρακολουθεί τις κινήσεις και τις ενέργειες των ηρώων, διαβάζει τις σκέψεις τους και επικεντρώνεται στον τρόπο δράσεις τους (**παντογνώστης αφηγητής**).

**Μονόλογοι** στους οποίους αποκαλύπτεται ο εσωτερικός κόσμος του ήρωα.

**Περιγραφέ**ς: τονίζεται η ομορφιά της φύσης σε αντίθεση με την αγριότητα του πολέμου.

**Γλώσσα:**απλή δημοτική με ποιητική χροιά.

**Σχήματα λόγου:**

**Προσωποποιήσεις:**    " Ο μεγάλος ήλιος που ολημερίς τσουρουφλούσε..... κι έκλεισε τα μάτια να ξεχάσει."

**Μεταφορές:** " Η φλόγα έσβησε από τα σωθικά του",

"μέτωπο, μάτια, μύτη ήταν περιχυμένα ο ανθρώπινος πόνος και το ξάφνιασμα",

"Ένα σκληρό χέρι έσφιγγε την καρδιά του νέου στρατιώτη",

"Χτύπαγε η καρδιά βουτηγμένη στην αγωνία".